Hobro IK har sikret sig overlevelse i 1. division, men næste sæson bliver med en ny cheftræner. Jakob Michelsen stopper nemlig efter næsten halvandet år i klubben. Han tager derimod syd på. Langt syd på. Jakob Michelsen skal fra næste sæson være træner for Tanzanias U/17-20 landshold samt være assistent for Kim Poulsen på landets A-landshold. - Vi har hele tiden været klar over, at Jakob er et stort trænertalent, der på sigt skulle videre til større udfordringer, men det er naturligvis kommet som lidt af en overraskelse, at det allerede skulle være nu, da vi jo havde en kontrakt for næste sæson også, siger Hobro IKs sportschef Jens Hammer Sørensen.

Referat:
Jakob Michelsen stopper i Hobro IK. Han skal være ungdomslandstræner i Tanzania.